Document ID: 32007D0530

ROZHODNUTIE KOMISIE
zo 17. júla 2007
o zriadení európskej skupiny na vysokej úrovni pre jadrovú bezpečnosť a nakladanie s odpadom
(Text s významom pre EHP)
(2007/530/Euratom)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva pre atómovú energiu, a najmä na jej článok 135 ods. 2,
keďže:
(1)
Európske spoločenstvo pre atómovú energiu (Еuratom) a jeho členské štáty sa zaviazali udržiavať a ďalej vylepšovať bezpečnosť jadrových zariadení a k bezpečnosti nakladaniu s vyhoretým jadrovým palivom a rádioaktívnym odpadom, tak ako sa uvádza najmä v platných právnych predpisoch Spoločenstva prijatých podľa článkov 31 a 32 Zmluvy o Euratome a v príslušných rezolúciách Európskej Rady, Európskeho parlamentu, Rady a Európskeho hospodárskeho a sociálneho výboru.
(2)
Európska Rada schválila 8. a 9. marca 2007 návrh Komisie na zriadenie Skupiny EÚ na vysokej úrovni pre jadrovú bezpečnosť a nakladanie s odpadom, ktorej úlohou je postupne rozvíjať spoločné porozumenie a v konečnom dôsledku vypracovať doplňujúce európske pravidlá v tejto oblasti.
(3)
Pri práci pracovnej skupiny na vysokej úrovni by sa mali vziať do úvahy závery 2798. stretnutia Rady Európskej únie (Hospodárske a finančné záležitosti) z 8. mája 2007, ktorými sa stanovuje zoznam možných opatrení, na základe správ Pracovnej skupiny pre jadrovú bezpečnosť a stavia na existujúcej spolupráci v medzinárodnom kontexte (ako napr. Dohovor o jadrovej bezpečnosti, Spoločný dohovor, Medzinárodná agentúra pre atómovú energiu, Organizácia pre hospodársku spoluprácu a rozvoj/Agentúra pre jadrovú energiu, Združenie jadrových dozorných orgánov západoeurópskych krajín).
(4)
Skupina na vysokej úrovni by mala byť zložená z vedúcich predstaviteľov regulačných alebo bezpečnostných orgánov príslušných v oblastiach bezpečnosti jadrových zariadení a bezpečného zaobchádzania s vyhoretým palivom a rádioaktívnym odpadom. Komisia by mala vymenovať zástupcu.
(5)
Skupina na vysokej úrovni by mala pravidelne informovať Európske jadrové energetické fórum, ktoré zakladá komplexnú diskusnú platformu zahŕňajúcu všetkých príslušných aktérov v jadrovej oblasti. Mala by prispieť k dôslednému uplatňovaniu postupov, vo všetkých dotknutých členských štátoch podľa príslušných existujúcich ustanovení.
(6)
Skupina na vysokej úrovni by mala predkladať pravidelné správy o činnosti, vrátane odporúčaní, Komisii, Európskemu parlamentu a Rade.
(7)
Musí sa preto zriadiť Skupina na vysokej úrovni a musí sa stanoviť oblasť jej pôsobnosti a štruktúra,
PRIJALA TOTO ROZHODNUTIE:
Článok 1
Týmto sa zakladá Európska pracovná skupina na vysokej úrovni pre jadrovú bezpečnosť a nakladanie s odpadom (ďalej len „skupina na vysokej úrovni“).
Článok 2
Úlohy
Skupina na vysokej úrovni zo svojho vlastného podnetu alebo na žiadosť Komisie radí a pomáha Komisii pri postupnej príprave spoločného porozumenia a prípadne ďalších európskych pravidiel v oblastiach:
a)
bezpečnosť jadrových zariadení a
b)
bezpečnosť nakladania s vyhoretým palivom a rádioaktívnym odpadom.
Uľahčiť rokovania, koordináciu a spoluprácu národných regulačných orgánov.
Článok 3
Zloženie
1. Skupina na vysokej úrovni sa skladá z 27 národných zástupcov s právomocami v oblastiach uvedených v článku 2 a zástupcu Komisie. Skupina môže rozhodnúť jednoduchou väčšinou o rozšírení členstva so zriadením náhradníkov. Skupina môže rozhodnúť jednoduchou väčšinou o rozšírení členstva so zahrnutím náhradných členov.
Každý členský štát nominuje jedného člena a jedného náhradníka. Členovia skupiny zostanú vo funkcii až dovtedy, kým nebudú nahradení.
2. Komisia vymenuje zástupcu na vysokej úrovni, ktorý sa bude zúčastňovať zasadnutí a debát Vysokej pracovnej skupiny. Zástupca Komisie je rovnocenným členom skupiny a zúčastňuje sa na všetkých jej zasadnutiach.
3. Členovia, ktorí už nie sú schopní efektívne prispievať k rokovaniam skupiny alebo ktorí nerešpektujú podmienky členstva môžu byť na ostávajúce obdobie svojho mandátu nahradení.
4. Členovia každoročne urobia písomné vyhlásenie, že sa zaväzujú konať vo verejnom záujme, ako aj vyhlásenie, v ktorom uvedú informácie či neexistuje alebo existuje akýchkoľvek záujem, ktorý by mohol ovplyvniť ich objektívnosť.
5. Mená členov sú uverejnené na internetovej stránke GR pre informačnú spoločnosť a médiá.
Článok 4
Organizácia
1. Skupina na vysokej úrovni zvolí spomedzi svojich členov predsedu jednoduchou väčšinou.
2. Skupina na vysokej úrovni môže určiť odborné pracovné skupiné alebo podskupiné na účely skúmania špecifických záležitostí za podmienok, ktoré skupina zaviedla. Po splnení úloh, ktorými boli poverené, sa rozpustia.
3. Komisia sa môže zúčastniť všetkých zasadnutí odborných pracovných skupín.
4. Skupina a jej podskupiny sa zvyčajne stretávajú v priestoroch Komisie v súlade so stanovenými postupmi a harmonogramom. Komisia poskytuje sekretárske služby.
5. Odborníci zo štátov EHS a štátov, ktoré sú kandidátmi na pristúpenie k Európskej únii sa môžu zúčastniť zasadnutí skupiny ako pozorovatelia. Vysoká pracovná skupina a Komisia môžu pozvať na zasadnutia iných odborníkov a pozorovateľov.
6. Vysoká pracovná skupina príjme rokovací poriadok konsenzom, ak sa konsenzus nedosiahne, na základe dvojtretinovej väčšiny hlasov, pričom každý členský štát má jeden hlas a tento poriadok podlieha schváleniu Komisie.
7. Komisia zaistí pre skupinu na vysokej úrovni sekretárske služby.
Článok 5
Výdavky na zasadnutia
Cestovné náklady a náklady na pobyt, ktoré vznikli zástupcovi každého členského štátu členom, v súvislosti s aktivitami Skupiny na vysokej úrovni, uhrádza Komisia v súlade s ustanoveniami platnými v rámci Komisie.
Za plnenie svojich povinností členovia skupiny nedostávajú honorár.
Článok 6
Predkladanie správ
Skupina na vysokej úrovni predloží Komisii, najneskôr do dvoch rokov po nadobudnutí účinnosti tohto nariadenia a potom každé dva roky, správu o činnosti.
Komisia zašle správy Európskemu parlamentu a Rade, s prípadnými pripomienkami.
Článok 7
Transparentnosť
Skupina na vysokej úrovni vedie rozsiahle konzultácie so všetkými aktérmi otvoreným a priehľadným spôsobom.
Článok 8
Dôvernosť
Keď Komisia informuje Skupinu na vysokej úrovni, že vyžiadaná rada alebo vznesená otázka má dôvernú povahu, členovia skupiny ako aj pozorovatelia a akékoľvek iné osoby sú viazaní mlčanlivosťou o informáciách, s ktorými sa oboznámili pri svojej práci vo Vysokej pracovnej skupine alebo jej pracovných skupinách.
Zástupca Komisie môže v takýchto prípadoch požiadať o to, aby sa zasadnutí mohli zúčastniť iba členovia skupiny na vysokej úrovni.
Článok 9
Nadobudnutie účinnosti
Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
V Bruseli 17. júla 2007

Labels: 7
1
14
20